Den Vest-Sjællandske Avis, 1836-01-16
Nyeste Post-Efterretninger. J de spanske Prokuradores Kammer aflagde en nedsat Kommission den 24de December en Beretning om et Tillidsvotum, som Regieringen havde forlangt og androg paa dets Antagelse; den beklagede vel at Omstændighederne nødte de Kortes til at give Slip paa eet af sine vigtigste Prærogativer nemlig Skattebevilgningen; men man kunde ikke undgaae dette Offer uden at udsætte Regieringens Existence og Folkets Skjebne for Fare. Det er umueligt at nægte Regieringen en Tillid, hvortil den har gjort sig værdig. Desuden har Regieringen erklæret i Forveien, at den vil ikke giøre noget nyt Statslaan, og at den ikke vil anvende de Fonds som ere bestemte til at konsolidere Statsgielden paa en anden Maade. Det er naturligt at Ministeriet ikke kan forelægge et nøiagtigt Budget under saa overordentlige Forhold.) Kommissionen anfører, at Ministeriet har givet Garantie for sin Handlemaade, ved at foreslaae en Valglov, en Trykkefrihedslov, en Lov om den ministerielle Ansvarlighed, et Borgeraarde Reglement o. s. v.; den hurtige Fremlæggelse af disse Lovforslag udviser Regieringens redelige Hensigter. Friehed eller Slaverie, Fædrenelandets Frelse eller Undergang beroe maaskee paa de Kortes Beslutning; da Enighed og Tillid ville føre til det Formaal, som er alle gode Borgeres Ønske, nemlig en definitiv Konstituering af det store spanske Borgersamfund. - Den 28de begyndte Debatterne over dette Lovforslag. Martinez de la Rosa og Torren talte imod dette, ligeledes en Hr. Morense, som slog paa den Jdee, at Kuba kunde blive pantsat for at forskaffe sig Resourcer. Greve de las Navas lod sig see i en Nationalgardists Uniform fra Bilbao; han sagde at han vel havde Tillid til Ministeriet, men at det dog var for betænkeligt at udvise en saa blind Tillid. Hr. Martinez de la Rosa talte i to Timer, og sagde, at han ikke vidste hvorfra Ministeriet vilde faae Penge, da der give kun dertil 3 Udveie: Laan, Skatter eller Salg af Nationalgodser; han vilde vide hvad det kunde være for en hemmelig Skat, som Ministerne havde at tage til. Hr. Mendizabal svarede, at han fortiente Kammerets Tillid, da han allerede havde iværksat to Planer, som man havde holdt for umuelig, den at bringe Juntaerne til Underkastelse, og den at bevæbne 100,000 Mand, som snart skulle blive stillede under Vaaben. Han gientog paa det høitideligste det Løfte, at han hverken vil tage sin Tilflugt til nye Laan, eller nye Skatter, eller til at sælge Nationalgodser; men, sagde han, mine Herrer! De kunne troe mig, at jeg har her, ligesom i Portugal, overbeviist mig om, at man kan faae Alt af Folket, naar man ikke skuffer det. Han vil vel tage Alt paa Kredit af alle Landets Kiøbmænd og Haandværksfolk, og siden betale dem ved Salget af Nationalgodser, naar Staten kommer i Roe.) Disse Ministerens Ord bleve bedøvede med en bifaldsraaden fra Tribunerne, saa Præsidenten blev nødt til at forkynde, at han vilde lade Gallerierne rømme, naar saadanne Yttringer bleve gientagne. - Om Krigen i det nordlige Spanien høres intet af Betydenhed; Aarstiden og Veienes Slethed forhindre alle Operationer, den bedste Maade at betvinge Rebellerne paa er desuden at udmatte dem, og efterhaanden at vænne de nye udtagne Tropper til Krigen; disse begynde at ankomme til de insurgerede Provinser. Fra England ankomme bestandigt Skibe med Vaaben for de Konstitutionelle. General Kordovahar udstædet en terroristisk Proclamation, og saavel han som Mina stole paa de haarde Forholdsreglers Virksomhed.